# data[].attributes.headline
ΣΥΛΛΟΓΟΣ ΔΙΔΑΣΚΟΝΤΩΝ 2

# data[].attributes.body
ΣΥΛΛΟΓΟΣ ΔΙΔΑΣΚΟΝΤΩΝ 2024-2025

# data[].attributes.headline
ΔΡΑΣΕΙΣ ΤΟΥ ΣΧΟΛΕΙΟΥ ΜΑΣ

# data[].attributes.subject
ΔΡΑΣΕΙΣ ΤΟΥ ΣΧΟΛΕΙΟΥ ΜΑΣ

# data[].attributes.body
Σύντομη παρουσίαση - αφιέρωμα στις Δράσεις Ενεργού Πολιτειότητας 2024-2025

Α΄ Τάξη – Δράση: «Μηδενική Πείνα, Υγεία και Βιώσιμος Πλανήτης»

Με επίκεντρο τους στόχους βιώσιμης ανάπτυξης του ΟΗΕ, οι μαθητές των τμημάτων Α1 και Α2, υπό την καθοδήγηση της κ. Κονδύλη Μαρίας (ΠΕ11), εργάστηκαν πάνω στο κρίσιμο ζήτημα της υποσιτισμού, της υγείας και της υπεύθυνης κατανάλωσης.

Μέσα από διαθεματικές δραστηριότητες, συνεργασίες με εξωτερικούς φορείς και έρευνα στο διαδίκτυο, οι μαθητές ευαισθητοποιήθηκαν και πρότειναν λύσεις για την αντιμετώπιση της παχυσαρκίας, της σπατάλης τροφίμων και της προστασίας των φυσικών πόρων.

Ιδιαίτερα σημαντική ήταν η συνεργασία με τον οργανισμό «ΜΠΟΡΟΥΜΕ», που ανέδειξε τρόπους αξιοποίησης της περισσευούμενης τροφής για τη στήριξη ευπαθών ομάδων.

Οι μαθητές επικοινώνησαν τα ευρήματά τους με τη σχολική και τοπική κοινότητα, συμβάλλοντας ενεργά στην καλλιέργεια οικολογικής συνείδησης και κοινωνικής αλληλεγγύης, ενώ στήριξαν με συλλογή τροφίμων ίδρυμα της πόλης μας.

Παραθέτουμε το συμπέρασμα των μαθητών:

«Ήταν εντυπωσιακό να μάθουμε ότι ένα τρίτο του παγκόσμιου πληθυσμού υποσιτίζεται ενώ την ίδια στιγμή τόνοι φαγητού καταλήγουν στα σκουπίδια.»

# data[].attributes.headline
Σύντομη παρουσίαση - α

# data[].attributes.body
Σύντομη παρουσίαση - αφιέρωμα στις Δράσεις Ενεργού Πολιτειότητας 2024-2025:

🌿 Β΄ Τάξη – «Ανθρωπογενής Παρέμβαση, Βιοποικιλότητα και Κλιματική Αλλαγή»

Η Β΄ τάξη εστίασε στην ανάγκη προστασίας της βιοποικιλότητας και στην αντιμετώπιση της κλιματικής αλλαγής. Οι μαθητές διερεύνησαν τις ανθρώπινες παρεμβάσεις στο περιβάλλον και πρότειναν βιώσιμες λύσεις. Η συμμετοχή τους στη Μαθητική Εβδομάδα Δράσης της ActionAid με θέμα «Από την Ουτοπία στα βιώσιμα Οικο-Τοπία» ενίσχυσε τη δημιουργική τους έκφραση και ενδυνάμωσε τη φωνή τους ως υπεύθυνων πολιτών. Η δράση αυτή εντάχθηκε στον τομέα «Φροντίζω το Περιβάλλον» του Εργαστηρίου Δεξιοτήτων.

Πιο συγκεκριμένα η δράση της Β΄ Τάξης εστιάζει στους περιβαλλοντικούς στόχους του ΟΗΕ, Δράση για το Κλίμα & Ζωή στη Στεριά

Με την καθοδήγηση της κ. Κονδύλη, οι μαθητές των Β1 και Β2 κατανόησαν τον ρόλο της ανθρώπινης παρέμβασης στην εξαφάνιση ειδών, τη σημασία της βιοποικιλότητας και των οικοσυστημάτων για την ισορροπία του πλανήτη και την ευθύνη που έχουμε ως καταναλωτές στη διατήρηση των φυσικών πόρων. Μια ξεχωριστή στιγμή ήταν η συμμετοχή των μαθητών στη Μαθητική Εβδομάδα Δράσης της ActionAid, με κεντρικό θέμα: «Από την Ουτοπία στα βιώσιμα Οικο-Τοπία». Εκεί, μαθητές και μαθήτριες οραματίστηκαν ένα μέλλον όπου ο άνθρωπος συμβιώνει αρμονικά με τη φύση. Παραθέτουμε την άποψη ενός μαθητή, που συνοψίζει το συμπέρασμα της δράσης: «Καταλάβαμε πως η φύση δεν είναι απλώς φόντο στη ζωή μας, αλλά όρος ύπαρξης. Αν εξαφανιστεί, εξαφανιζόμαστε κι εμείς».

# data[].attributes.headline
 Δράσεις Ενεργού Πολιτειότητας 2024-2025

# data[].attributes.subject
 Δράσεις Ενεργού Πολιτειότητας 2024-2025

# data[].attributes.body
Σύντομη παρουσίαση - αφιέρωμα στις Δράσεις Ενεργού Πολιτειότητας 2024-2025

Γ΄ Τάξη – «Λιγότερες Ανισότητες: Αγώνες για Δικαιώματα»

Οι μαθητές της Γ΄ τάξης (Γ1 & Γ2), υπό την καθοδήγηση της κ. Δημητρούλη Ελένης (ΠΕ80), εξερεύνησαν τους ιστορικούς και σύγχρονους αγώνες για τα ανθρώπινα δικαιώματα και την ισότητα. Μέσα από διαθεματικά μαθήματα, παρακολούθηση ταινιών όπως «Selma» και «Suffragette» και δημιουργικές δράσεις (αφίσες, μαρτυρίες), καλλιέργησαν την κριτική σκέψη, τη συμμετοχή και την ανάληψη πρωτοβουλιών.

Βασικός στόχος ήταν να κατανοήσουμε πώς προέκυψαν οι όροι «κοινωνικά και πολιτικά δικαιώματα» και πόσοι άνθρωποι, ανά τον κόσμο και τις εποχές, αγωνίστηκαν για αυτά. Μέσα από τα μαθήματα της Ιστορίας, της Νεοελληνικής Γλώσσας, της Λογοτεχνίας και της Κοινωνικής  & Πολιτικής Αγωγής οι μαθητές/μαθήτριες μελέτησαν τις διαχρονικές ανισότητες και τους αγώνες για ισότητα και ελευθερία και ανέδειξαν σύγχρονες μορφές κοινωνικού αποκλεισμού.

Συνοπτικά παρουσιάζουμε το συμπέρασμα, στο οποίο κατέληξαν οι μαθητές: «Μπορεί να νομίζουμε ότι οι αγώνες για τα δικαιώματα είναι παρελθόν, όμως πολλές ομάδες ανθρώπων στον κόσμο εξακολουθούν να βιώνουν ανισότητες. Εμείς θέλουμε να σταθούμε δίπλα τους & όχι να αδιαφορήσουμε γι’ αυτούς.»

# data[].attributes.headline
Προλογικό σημείωμα

# data[].attributes.subject
Προλογικό σημείωμα

# data[].attributes.body
Αγαπητοί μαθητές/μαθήτριες, γονείς και εκπαιδευτικοί,

το 9ο Γυμνάσιο Πατρών απέδειξε και την τρέχουσα σχολική χρονιά ότι η εκπαιδευτική διαδικασία ξεπερνά τα όρια της τάξης και μπορεί να μετατραπεί σε μια συλλογική εμπειρία συμμετοχής, ευαισθητοποίησης και δράσης.

Μαθητές και εκπαιδευτικοί συνεργάστηκαν σε καινοτόμα σχέδια και προγράμματα που εμπνέονται από το moto "Αν θες να αλλάξεις τον κόσμο, ξεκίνα από το σχολείο σου".

Το παρόν τεύχος είναι αφιερωμένο στις ποικίλες δράσεις, στις οποίες πρωτοστάτησαν εκπαιδευτικοί & μαθητές του σχολείου μας, στοχεύοντας στη βιωματική μάθηση και τον εμπλουτισμό της σχολικής ζωής και αναδεικνύοντας το σχολείο σε ζωντανό κύτταρο της κοινωνίας.

Με πολυεπίπεδες εκπαιδευτικές παρεμβάσεις, που αγγίζουν κρίσιμα -παγκόσμια και τοπικά- ζητήματα, οι μαθητές και οι εκπαιδευτικοί καλλιέργησαν δεξιότητες, αξίες και στάσεις που διαμορφώνουν τους υπεύθυνους και ενεργούς πολίτες του αύριο. Οι μαθητές/μαθήτριες απέδειξαν ότι η ενεργός πολιτειότητα ξεκινά από τη μικρή ηλικία και ότι -όταν η παιδεία συναντά την ενσυναίσθηση-, τότε πραγματικά υπάρχει ελπίδα να διαμορφωθεί ένα καλύτερο αύριο.

Καθώς το σχολικό έτος φτάνει στο τέλος του, θα ήθελα να απευθύνω σε όλους σας ένα θερμό μήνυμα ευγνωμοσύνης και συγχαρητηρίων. Η χρονιά που πέρασε ήταν γεμάτη προσπάθεια, προκλήσεις, αλλά και σημαντικές επιτυχίες, δημιουργικότητα & όμορφες στιγμές. Οι μαθητές μας έδειξαν θέληση, εργατικότητα και ωριμότητα, ενώ οι εκπαιδευτικοί μας στήριξαν με αφοσίωση και παιδαγωγικό ήθος το έργο της μάθησης και της διαπαιδαγώγησης. Οι γονείς, πάντα συνοδοιπόροι, συνέβαλαν καθοριστικά στη συνεργασία και τη στήριξη της σχολικής κοινότητας.

Εύχομαι σε όλους ένα ξεκούραστο καλοκαίρι, γεμάτο υγεία, ξεγνοιασιά και όμορφες στιγμές. Στους μαθητές της Γ΄ τάξης, που ολοκληρώνουν την πορεία τους στο Γυμνάσιο, εύχομαι με συγκίνηση - τόσο εγώ όσο και ο Σύλλογος Διδασκόντων- καλή συνέχεια στο επόμενο βήμα της ζωής τους, με όραμα και αυτοπεποίθηση.

Η Διευθύντρια

Δρ. Νικολετσέα Μάρθα

# data[].attributes.headline
🏛️ Προγράμματα Σχολικών Δραστηριοτήτων

# data[].attributes.subject
🏛️ Προγράμματα Σχολικών Δραστηριοτήτων

# data[].attributes.body
Το σχολείο υλοποίησε και φέτος με επιτυχία Προγράμματα Σχολικών Δραστηριοτήτων με καθηγήτριες που στοχεύουν στη διεύρυνση των οριζόντων των μαθητών :

Πολιτιστικά Θέματα με την καθοδήγηση της κ. Μπονάτσου Ελένη (ΠΕ02) & της κ. Παναγιωτοπούλου Ανδριάνας (ΠΕ02) : «Γειτονιές της πόλης μας, γειτονιές του κόσμου», με περιήγηση στις γειτονιές της πόλης μας, διδακτικές επισκέψεις και διήμερη εκπαιδευτική εκδρομή στα Ιωάννινα.

Τέλος, αξίζει να σημειωθεί η συμμετοχή στο Μαθητικό Συνέδριο του Πειραματικού Λυκείου Πανεπιστημίου Πατρών με τίτλο: «Έλα να σου μιλήσω για τον τόπο μου».

Πρόγραμμα Αγωγής Υγείας με την καθοδήγηση της κ. Σκρεμμύδα Νικολίτσας (ΠΕ02), τη συνεργασία της κ. Γιωτοπούλου Σωτηρίας (ΠΕ02) καθώς & της κ. Βικάτου Μελπομένης (ΠΕ79.01): «Αντίλαλοι της Magna Graecia», όπου οι μαθητές διερευνούν τις ρίζες της γλώσσας, της μουσικής και του πολιτισμού της Μεγάλης Ελλάδας.

Η κ. Σκρεμμύδα Ν.(ΠΕ34) σε συνεργασία με την κ. Παρασκευιώτου Νίκη (ΠΕ05) και την κ. Σέμπρου Κασσιανή (ΠΕ07) προγραμμάτισε εκδηλώσεις στο τμήμα Ιταλικών για την Ημέρα Μνήμης Ολοκαυτώματος, ενώ ιδιαίτερα σημαντική στιγμή ήταν και η συμμετοχή της χορωδίας με τραγούδια από τη Magna Graecia σε μαθητικό φεστιβάλ στην πόλη μας.

Οι καθηγήτριες του Προγράμματος Αγωγής Υγείας συνεργάστηκαν με τις συναδέλφους τους από το Πολιτιστικό Πρόγραμμα και «ένωσαν» τους μαθητές σε μια διήμερη εκπαιδευτική εκδρομή στα Ιωάννινα.

# data[].attributes.headline
🔄 Συνεχής Δράσ

# data[].attributes.body
🔄 Συνεχής Δράση και Δημιουργία

Το σχολείο εφαρμόζει δράσεις στους τρεις άξονες του Συλλογικού Προγραμματισμού:

📚 «Εννεάδα»: Το λογοτεχνικό περιοδικό του σχολείου μας (συντονίστρια: κ. Νικολετσέα Μάρθα, ΠΕ02),

·         🏃 «Αθλητικά μονοπάτια … στο δρόμο της Συμπερίληψης» συντονίστρια: κ. Κονδύλη Μαρία, ΠΕ11),

🏫 «Δημιουργική σύνδεση σχολείου και κοινότητας» (συντονίστρια: κ. Σκρεμμύδα Νικολίτσα, ΠΕ34),

# data[].attributes.headline
ΕΠΙΛΟΓΟΣ...Κλεί

# data[].attributes.body
ΕΠΙΛΟΓΟΣ...

Κλείνοντας, θα θέλαμε να επισημάνουμε ότι -όσα κι αν παραθέσουμε- δεν μπορούμε να αποτυπώσουμε, παρά μόνο συνοπτικά, τον πλούτο της σχολικής ζωής, γιατί το σχολείο δεν είναι μόνο μάθημα, είναι δράση, σκέψη, συνεργασία, ενσυναίσθηση, αλληλεπίδραση και χαρά! Είμαστε περήφανοι που οι μαθητές και οι καθηγητές συμμετείχαν -κατά το σχολικό έτος 2024-2025- με θέληση, ευαισθησία και όραμα σε όλες τις δράσεις του σχολείου μας. Έπεται συνέχεια …

# data[].attributes.headline
ΠΟΙΚΙΛΕΣ ΔΡΑΣΕΙΣ...

# data[].attributes.subject
ΠΟΙΚΙΛΕΣ ΔΡΑΣΕΙΣ...

# data[].attributes.body
Παράλληλα, έχουν ήδη πραγματοποιηθεί σημαντικές δράσεις, όπως:

Γνωριμία με το άθλημα της ποδηλασίας με επίσκεψη και ομιλία του απεσταλμένου της ΕΘΝ.Ο.Α., ολυμπιονίκη ποδηλασίας κ. Βασιλόπουλου Λάμπρου με πρωτοβουλία της κ. Κονδύλη Μαρίας (ΠΕ11).

Μαθήματα πρώτων βοηθειών από τον Ερυθρό Σταυρό.

Ημερίδα Ασφαλούς Οδήγησης για τη Β΄ Τάξη με πρωτοβουλία της κ. Κονδύλη Μαρίας (ΠΕ11).

# data[].attributes.attachment_link.title
ΕΡΥΘΡΟΣ ΣΤΑΥΡΟΣ

# data[].attributes.headline
ΣΗΜΑΝΤΙΚΕΣ ΠΡΩΤΟΒΟΥΛΙΕΣ & ΔΙΑΓΩΝΙΣΜΟΙ!

# data[].attributes.subject
ΣΗΜΑΝΤΙΚΕΣ ΠΡΩΤΟΒΟΥΛΙΕΣ & ΔΙΑΓΩΝΙΣΜΟΙ!

# data[].attributes.body
Ενημέρωση για έμφυλα στερεότυπα από τον οργανισμό «Εριφύλη» για τη Β΄τάξη με πρωτοβουλία της κ. Ελένης Μπονάτσου & σε συνεργασία με τις φιλολόγους του σχολείου.

Συμμετοχή με την καθοδήγηση της κ. Γιαγιά Δ. (ΠΕ03) στο μαθηματικό Διαγωνισμό της ΕΜΕ «Θαλής» με διακρίσεις.

Συμμετοχή με πρωτοβουλία της κ. Κέφαλου Μαρίας (ΠΕ04.04) στον Πανελλήνιο Διαγωνισμό Βιολογίας Γυμνασίου 2025, για τον οποίο αναμένουμε τα αποτελέσματα.

# data[].attributes.attachment_link.title
2 ΗΜΕΡΗΣΙΑ ΕΚΔΡΟΜΗ

# data[].attributes.headline
ΕΚΠΑΙΔΕΥΤΙΚΗ ΚΑΙΝΟΤΟΜΙΑ!

# data[].attributes.subject
ΕΚΠΑΙΔΕΥΤΙΚΗ ΚΑΙΝΟΤΟΜΙΑ!

# data[].attributes.body
Παραγωγή καλλυντικών αποκλειστικά με φυσικά συστατικά από μαθητές/μαθήτριες της Β΄ τάξης με την καθοδήγησε της καθηγήτριας Χημείας, κ. Λάζαρη Γερασίμης (ΠΕ04.02) στο Εργαστήριο Φυσικών Επιστημών.

03-04 Απριλίου 2025: Συμμετοχή στην 7η Ημερίδα ΑΘΛΟΠΑΙΔΕΙΑΣ στην αρχαία Μεσσήνη με πρωτοβουλία της κ. Κονδύλη Μαρίας (ΠΕ11).

Πιλοτικό Πρόγραμμα UNICEF – Παν. Πατρών: Πρόληψη και αντιμετώπιση σχολικού εκφοβισμού.

Διδακτική παρέμβαση στη Β΄ τάξη από Ψυχολόγο και Κοινωνική Λειτουργό με θέμα: «Διαχείριση θυμού & δεξιότητες συνεργασίας.»

# data[].attributes.headline
ΣΥΝΟΔΟΙΠΟΡΟΣ Ο ΣΥΛΛΟΓΟ

# data[].attributes.body
ΣΥΝΟΔΟΙΠΟΡΟΣ Ο ΣΥΛΛΟΓΟΣ ΓΟΝΕΩΝ ΚΑΙ ΚΗΔΕΜΟΝΩΝ

# data[].attributes.attachment_link.title
ΣΥΛΛΟΓΟΣ ΓΟΝΕΩΝ

# data[].attributes.headline
ΜΕΤΑΒΑΣΗ ΑΠΟ ΤΟ ΔΗΜΟΤΙΚΟ ΣΤΟ ΓΥΜΝΑΣΙΟ

# data[].attributes.subject
ΜΕΤΑΒΑΣΗ ΑΠΟ ΤΟ ΔΗΜΟΤΙΚΟ ΣΤΟ ΓΥΜΝΑΣΙΟ

# data[].attributes.body
ΕΝΗΜΕΡΩΣΗ ΑΠΟ ΤΟ ΔΕΚΑΠΕΝΤΑΜΕΛΕΣ ΣΥΜΒΟΥΛΙΟ

Γνωριμία των μαθητών του 2ου Δημοτικού σχολείου Πατρών (Στρούμπειο) με το 15/μελές του σχολείου μας, που εξήγησε τις διαφορές ανάμεσα στο Δημοτικό και το Γυμνάσιο.

Προηγήθηκε ξενάγηση στο σχολείο και υποδειγματική διδασκαλία με πείραμα στο Εργαστήριο Φυσικών Επιστημών από τη Βιολόγο του σχολείου μας, κ. Κέφαλου Μαρία, που συνεργάστηκε με μαθητές της Γ ΄τάξης με εντυπωσιακά αποτελέσματα.

# data[].attributes.headline
ΤΑΞΙΔΕΥΟΝΤΑΣ...

# data[].attributes.subject
ΤΑΞΙΔΕΥΟΝΤΑΣ...

# data[].attributes.body
ΗΜΕΡΗΣΙΑ ΕΚΔΡΟΜΗ ΣΕ ΑΙΤΩΛΙΚΟ, ΜΕΣΟΛΟΓΓΙ ΚΑΙ ΝΑΥΠΑΚΤΟ!

# data[].attributes.attachment_link.title
ΗΜΕΡΗΣΙΑ ΕΚΔΡΟΜΗ

# data[].attributes.headline
ΜΕ ΟΠΛΟ ΤΟ ΧΑΜΟΓΕΛΟ...

# data[].attributes.subject
ΜΕ ΟΠΛΟ ΤΟ ΧΑΜΟΓΕΛΟ...

# data[].attributes.headline
ΣΤΙΣ ΕΚΔΡΟΜΕΣ ΓΙΝΟΜΑΣΤΕ ΕΝΑ!

# data[].attributes.subject
ΣΤΙΣ ΕΚΔΡΟΜΕΣ ΓΙΝΟΜΑΣΤΕ ΕΝΑ!

# data[].attributes.headline
ΤΟ ΕΝΑΤΟ ΓΥΜΝΑ

# data[].attributes.body
ΤΟ ΕΝΑΤΟ ΓΥΜΝΑΣΙΟ

ΕΥΧΕΤΑΙ

ΣΕ ΟΛΟΥΣ ΚΑΙ ΟΛΕΣ

"ΚΑΛΟ ΚΑΛΟΚΑΙΡΙ"!